[bookmark: _GoBack] Kurzusleírás (tematika)
	Kurzus neve:  Digitális Múzeum I

	A kurzus oktatója/i, elérhetősége(i): Ruttkay Zsófia, Bényei Judit ruttkay@mome.hu, benyeij@mome.hu 

	Kód:

	Tantervi hely:

	Javasolt félév: BA: 3, 5 
MA: 1, 3 
	Kredit: 5

	Tanóraszám: 50
Egyéni hallgatói munkaóra: 100

	Kapcsolt kódok:
	Típus: szeminárium/előadás/gyakorlat/konzultáció  - a kurzus során kb. ¼ részben
	Szab.vál-ként felvehető-e?
igen, BA2-3 és MA1-2 hallgatóknak
	Szab.vál. esetén sajátos előfeltételek:


	A kurzus kapcsolatai (előfeltételek, párhuzamosságok): Nincs előfeltétel. A Digitális Múzeum II a 2. félévben ennek a folytatásának tekinthető, ugyanis annak keretében megvalósíthatók az itt keletkezett tervek, BME programozó hallgatókkal együttműködve. 

	A kurzus célja és alapelvei: 
A kurzus célja, hogy elméleti és gyakorlati ismereteket nyújtson a művészeti és tudományos élmény-, illetve ismeretszerzés kiteljesítésének lehetőségeiről a legújabb, digitális technológiai eszközök segítségével. A félév során a Gödöllői Kastélymúzeum mint örökség partnerrel dolgozunk együtt. Az intézmény (kijelölt képviselői által) egyszerre kliens és szakmai mentor.  Az intézmény problémákat vet fel, melyekre a hallgatók – interdiszciplináris csapatmunkában – válaszokat javasolnak, a digitális technológiák kurrens eszközkészletét kiaknázva. 


	Tanulási eredmények (fejlesztendő szakmai és általános kompetenciák):
A komplex tematika és tevékenységi formák során elérendő tanulási eredmények:
- a múzeum  21. századi funkciói, legújabb definíciója
· a részvételi múzeum fogalma
· múzeumi alkalmazások funkcionális szempontjainak ismerete
· nemzetközi esettanulmányok megismerése
· múzeumi kiállításról empirikus tapasztalatgyűjtés és analitikus kiértékelés a megismert szempontrendszer szerint
· a digitális technológiák  tárházának alapvető  ismerete (AR, VR, szenzorok, beacon, QR, 2d és 3d kamerák, markerek, mozgás és arc felismerés…) 
· UX tervezés alap ismeretek
· multimédia és transzmédia fogalma és 
 alkalmazása saját tervezési feladatban

Általános kompetenciák:
· empirikus esettanulmány metodológiája
· interdiszciplináris csapatmunka
· projekt menedzsment, illetve projekt munka módszerei, platformjainak gyakorlati alkalmazása
· egy élő intézmény rendszerével, szakértőivel való megismerkedés, kommunikáció és problémamegoldás
· prezentáció
· írásbeli bemutatás
· képi dokumentáció (film, fotó)




	A kurzus keretében feldolgozandó témakörök, témák: 

1. Az elméleti felkészítés a digitálistechnológiák múzeumi alkalmazásairól: a múzeum 21. századi szerepe, participáció, a múzeum társadalmi feladatai, eszközei. A kurrens digitális technológiák tárházának megismerése. A múzeumi hasznosítás kritériumai és lehetőségei,  hazai és külföldi példák kritikai  elemzése.
2. A partner intézmény megismerése: misszió, célok, látogatói profilok - problémafelvetések.
3. Saját kutatás után konceptuális tervjavaslatok, azok pitch-szerű ismertetése megadott kritériumok szerint, timeline szerinti tervezés csapatban, szakértőkkel és mentorokkal konzultálva. 
4. Dokumentáció készítés és prezentálás. 



	A kurzus során alkalmazott KFI módszerek, eszközök: 
     - elméleti alapozás – szakirodalom olvasás, előadás formájában
· empirikus megfigyelés, szakértői konzultáció / interjúk alapján problémafeltárás, diagnózis állítás
· célirányos problémamegoldás: innovatív alkalmazás konceptuális terve
· alkalmazás tervezés: UX,  technológiai háttér feltérképezése
· tervezés – fejlesztés menedzselése: együttműködési protokoll, user-centered design, erőforrások, dokumentálás
· tartalomfejlesztés
· dokumentáció készítése bemutatáshoz és továbbfejlesztéshez is. 

	Tanulásszervezés/folyamatszervezés sajátosságai: 
   A 12 hét ütemezése:
1. hét: előadás
kulturális örökségközvetítés / múzeum a 21. század elején. Az IT forradalom és a múzeumi tradíció. A múzeumi digitalizáció  színterei.   
2. hét: előadás és önálló esettanulmány-elemzés
Digitális technológiák és innovatív használatuk kulturális örökség közvetítésére. 
3-4. hét: előadás (partner intézmény képviselője) és csoportos/ önálló látogatás
a múzeum megismerése, fókuszált problémafelvetések – helyszíni kutatás, jegyzetelés, dokumentálás
5.  hét:  brainstorm, önálló projekt javaslatok
6. hét: projektek szűrése (partner intézmény visszajelzései alapján), interdiszciplináris csapatok egalakulása, ütemterv
7-10. hét: projekt alapú K + F tevékenység, tervezés, online felületen követhetően, szükség szerint konzultálva szakértőkkel, múzeumi mentorral, oktatókkal, illetve, 1 alkalommal közös prezentáció és visszajelzések
11. hét dokumentálás elvei, dokumentáció készítés
12. hét: próba prezentációk, dokumentáció véglegesítés


   A hallgatók tennivalói, feladatai:
ismeretszerzés, adatgyűjtés, probléma megfogalmazás, megoldási javaslatok / konceptuális tervek  ismertetése, interdiszciplináris csapatban tervezés, dokumentálás
1. Elméleti alapok a 21-századi múzeum és a digitális technológiák lehetséges szerepe terén
2. Kritikai elemzése saját múzeumi kiállításnak
3. A partner intézmény megismerése: misszió, célok, látogatói profilok - problémafelvetések.
4. Saját kutatás után konceptuális tervjavaslatok, azok pitch-szerű ismertetése megadott kritériumok szerint.
 5. Kiválasztott projektek köré interdiszciplináris  csapat formálás, 
6. Timeline szerinti anyaggyűjtés, tartalomfejlesztés, funkcionális és UX / UI tervezés csapatban, konzultációk a mentorokkal. 
7. Dokumentáció készítés és prezentálás. 
8. Önreflexió, saját munka és csapat kiértékelés: projektek és munkamódszer. 


A tanulás környezete: tanterem – külső helyszín (partner intézmény, esetleg további forrásgyűjtéshez célzott városi helyszínek, szakértők és források felkeresése) – virtuális felületen és személyes találkozók formájában projekt munka –  szakmai partnereknek vagy tágabb szakmai közönség előtt, külső helyszínen prezentáció   



	Értékelés:

   Teljesítendő követelmények:
· Rendszeres, aktív részvétel az órákon, 
· a részteljesítésekhez kapcsolódó dokumentumok folyamatos elkészítése, időben benyújtása és prezentálása,
· timeline szerinti önálló munka, annak online dokumentálása
hallgatói szereptől függően: tartalomfejlesztés, grafikai/animációs / video munka, projekt menedzsmenti tevékenység
· kapcsolattartás szakmai mentorokkal és tartalomszolgáltatókkal
· a konzultálás során megbeszéltek érvényesítése a készülő munkában
· félévzáró demonstrációs anyag és dokumentáció elkészítése és prezentálása.


Értékelés módja: 
A félév végén, a szakmai partnerek jelenlétében lezajló prezentáció és az elkészített dokumentáció benyújtása.
Az értékeléskor a partner intézmény mentorainak és képviselőinek visszajelzéseit is figyelembe veszik a kurzust vezető tanárok. 

    Az értékelés szempontjai (mi mindent veszünk figyelembe az értékelésben): 

· Aktív órai részvétel
· Évközi, házi és önálló feladatok pontos elkészítése
· Aktív részvétel a konzultációkon és kapcsolattartás a külső partnerekkel
Időbeli ütemezés követése
· A bemutatásra kerülő terv minősége:
· újszerűség
· technológiai és egyéb szempontú megvalósíthatóság realitása
· szakmai kontextusba beágyazottság (inspirációk, state of the art, referenciák)
· megcélzott eredmények/célcsoportok  komplexitása, 
· a terv esztétikai minősége, vizualitása
· relevancia a partner intézmény kontextusában 
· Félév végi prezentáció és dokumentáció minősége: nyelvezet, szerkezet, szakmai kritériumok (hivatkozások), vizuális tartalmak, esetenként egyéb médiumok (pl. werk film)
A félév záró prezentáció/gyakorlati demonstráció minősége: tartalom, előadás, a prezentáció vizuális megjelenése, a kérdések kezelése

	
Az érdemjegy kiszámítása (az egyes értékelt követelmények eredménye hogyan jelenik meg a végső érdemjegyben? {pl. arányok, pontok, súlyok}):  
0.2 órai munka + 0.2 folyamatos projekt munka + 0.3 végső terv  + 0.3 dokumentáció és prezentáció


	Kötelező irodalom: 


Ajánlott irodalom:
Ruttkay Zsófia,  German Kinga:  Digitális Múzeum, Múzeumi iránytű 12, MOKK –MOME, 2018. 
Bényei Judit, Ruttkay Zsófia: A kulturális örökség közvetítése digitális, interaktív technológiák segítségével. In Szociálpedagógia tanulmányok 2015/1-2., 36-52.o.
Bényei Judit – Ruttkay Zsófia: A múzeum megújítása a digitális technológiák korában, In: Antalóczy T. – Pörczy Zs. (szerk) Határtalan médiakultúra, Bp. Wolters Kluwer Complex Kiadó 2015. 

Simon, Nina: The Participatory Museum. Santa Cruz: Museum 2.0, 2010 http://www.participatorymuseum.org/read/

A http://techlab.mome.hu   oldalon a Digitális Múzeum projektek dokumentációja, videok. 


	Egyéb információk:

	Máshol/korábban szerzett tudás elismerése/ validációs elv:

· teljeskörű beszámítás/elismerés lehetséges
·  részleges beszámítás/elismerés lehetséges
· nincs lehetőség elismerésre/beszámításra

	Tanórán kívüli konzultációs időpontok és helyszín:
A partner intézménnyel egyeztetve, csoportos látogatás és egyéni konzultációk a kulturális örökség helyszínen, ottani szakértőkkel.  Csapatmunka, egyeztetés koordinálása a projekt menedzser által szervezve –log fileban dokumentálva. 




